สมัชชาคนจน หวังรัฐแก้ปัญหาอย่างเสมอหน้า เทวัญ เล็งหาคนมีความรู้เข้ามาแก้
สมัชชาคนจน หวังรัฐแก้ปัญหาอย่างเสมอหน้า เทวัญ เผยผลหารือน่าพอใจ เล็งหาคนมีความรู้เข้ามาทำงานเพื่อแก้ไขปัญหา10 ต.ค.2562ความคืบหน้าการเคลื่อนไหวของสมัชชาคนจน ที่ชุมนุมข้างกระทรวงศึกษาธิการ ถนนราชดำเนิน ตั้งแต่วันที่ 6 ต.ค.ที่ผ่านมา และเป็นการชุมนุมใหญ่ครั้งแรกในรอบ 5 ปี หลังเหตุการณ์รัฐประหารปี 2557 เพื่อเรียกร้องการแก้ไขปัญหาที่ดินทำกินและผลกระทบจากนโยบายรัฐบาล โดยเรียกร้องให้ จุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ให้เป็นประธานการแก้ไขปัญหา นั้นล่าสุดวันนี้ (10 ต.ค.62) รายงานว่า ที่ทำเนียบรัฐบาล เมื่อเวลา 13.00 น. สุภรณ์ อัตถาวงศ์ กรรมการผู้ช่วยรัฐมนตรีประจำสำนักนายกรัฐมนตรี ได้ไปพบปะกับกลุ่มดังกล่าว เพื่อชี้แจงให้ผู้ชุมนุมทราบว่า ล่าสุด พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม (กห.) ได้ลงนามในคำสั่งแต่งตั้ง เทวัญ ลิปตพัลลภ รัฐมนตรีประจำสำนักนายกรัฐมนตรี เป็นประธานคณะกรรมการในการเจรจาในการแก้ไขปัญหาของสมัชชาคนจนแล้ว พร้อมกับนำสำเนาหนังสือคำสั่งดังกล่าวมาแสดงต่อผู้ชุมนุมด้วย และยังระบุว่าเทวัญได้เรียกประชุมคณะกรรมการดังกล่าวทันทีในวันนี้ (10 ต.ค.) เวลา 13.30 น. ที่ศูนย์รับเรื่องราวร้องทุกข์ สำนักงานปลัดสำนักนายกรัฐมนตรี ตรงข้ามทำเนียบรัฐบาลจากนั้นเวลา 13.30 น. เทวัญ ลิปตพัลลภ สุภรณ์ อัตถาวงศ์ ธงชัย ลืออดุลย์ เลขานุการรัฐมนตรีประจำสำนักนายกรัฐมนตรี ประทีป กีรติเรขา รองเลขาธิการนายกรัฐมนตรี และ สุรศักดิ์ เรียงเครือ รองปลัดสำนักนายกรัฐมนตรี ได้ประชุมร่วมกับตัวแทนของสมัชชาคนจน ที่ศูนย์รับเรื่องราวร้องทุกข์ เพื่อหารือถึงแนวทางการแก้ไขปัญหาความเดือดร้อนของสมัชชาคนจน โดยจะได้สรุปแผนดำเนินการและความคืบหน้าการแก้ไขรายกรณีปัญหาทั้ง 35 กรณีปัญหาของกลุ่มดังกล่าว รวมถึงแนวทางการดำเนินการปัญหาความเดือดร้อนและข้อเสนอของสมัชชาคนจนมติชนออนไลน์ รายงานต่อว่า อย่างไรก็ตาม สำหรับ 35 กรณีปัญหาแยกได้เป็น 5 กลุ่ม คือ 1.กรณีราษฎรได้รับผลกระทบจากการสร้างเขื่อน ฝาย และอ่างเก็บน้ำ เช่น เขื่อนปากมูล เขื่อนสิรินธร เขื่อนแก่งเสือเต้น ฝายราษีไศล 2.กรณีมะพร้าวราคาตกต่ำ 3.กรณีราษฎรได้รับผลกระทบจากโครงการพัฒนาของรัฐ ทั้งด้านอุตสาหกรรมและคมนาคม 4.กรณีปัญหาที่ทำกินและที่อยู่อาศัย และ 5.กรณีปัญหาแรงงานนอกจากนี้ ส่วนข้อเสนอแนะเชิงนโยบายนั้น จะมีการเสนอด้านระบบสวัสดิการของรัฐและคุณภาพชีวิตประชาชน เสนอเชิงนโยบายด้านกระบวนการยุติธรรม ด้านกฎหมาย และเรื่องการแต่งตั้งคณะกรรมการแก้ไขปัญหาของสมัชชาคนจน เพื่อเตรียมหารือร่วมกับสำนักงานปลัดสำนักนายกรัฐมนตรี (สปน.) เนื่องจาก สปน.เห็นว่าข้อเรียกร้องของสมัชชาคนจนมีรายละเอียดจำนวนมาก รวมถึงเกี่ยวข้องกับหลายกระทรวงและหลายหน่วยงาน จึงจำเป็นต้องใช้ระยะเวลา ดังนั้น อาจต้องเสนอให้ที่ประชุมพิจารณาดำเนินการเป็นรายกรณีทั้งนี้ รายงานว่าเทวัญกล่าวภายหลังการหารือในกรอบกับคณะซึ่งสามารถสรุปรวมได้ 9 กลุ่ม ซึ่งต้องดูว่าแต่ละกลุ่มเชื่อมโยงกับกระทรวงใดบ้าง ซึ่งกรอบการทำงานจะมีการเชิญหน่วยงานที่เกี่ยวข้องมาร่วมพูดคุยหารือถึงแนวทางแก้ไขปัญหา โดยการหารือในวันนี้กลุ่มสมัชชาคนจนมีความพึงใจ ซึ่งภายหลังจากนี้จะมีการเดินหน้าการทำงานในลักษณะดังกล่าว พร้อมมอบหมาย ให้ รองปลัดสำนักนายกรัฐมนตรีเป็นผู้จัดกรอบเวลาของแต่ละกลุ่ม ซึ่งจากการที่ตนได้ฟังเสียงของกลุ่มสมัชชาพบว่าต้องการคนที่มีความรู้เข้ามาทำงานเพื่อแก้ไขปัญหาส่วนที่กรณีผู้ชุมนุมเรียกร้องให้ จุรินทร์เป็นประธานการแก้ไขปัญหา นั้นต้นเป็นเพียงประธานเจรจาในเบื้องต้นไม่ใช่ประธานแก้ไขปัญหา หากได้ข้อสรุปจึงมาตั้งประธานแก้ไขปัญหาอีกรอบนึงส่วนจุรินทร์จะนั่งเป็นประธานแก้ไขปัญหาหรือไม่ขึ้นอยู่กับนายกรัฐมนตรีเป็นผู้ตัดสินใจก่อนหารือวันนี้ สมัชชาคนจน ออกแถลงการณ์ ฉบับที่ 4 เรื่องการประชุมเจรจากับรัฐบาล โดยระบุว่า ตามที่พล.อ.ประยุทธ์ได้มีคำสั่งแต่งตั้งและมอบหมายให้รัฐมนตรีประจำสำนักนายกรัฐมนตรี หรือ เทวัญ เป็นผู้ทำหน้าที่เจรจาแก้ไขปัญหาของสมัชชาคนจนแทนนายกรัฐมนตรี เพื่อให้ได้ข้อยุติในการแก้ไขปัญหารายกรณีและนำไปสู่การแก้ไขปัญหาเชิงนโยบายให้เกิดเป็นรูปธรรม ซึ่งมีการนัดหมายประชุมเจรจาในวันที่ 10 ต.ค.นี้เวลา 12.30น. ณ ห้องประชุม 1ชั้น 2อาคารสำนักงานคณะกรรมการพัฒนาระบบราชการ (ก.พ.)สมัชชาคนจน ได้เห็นถึงความจริงใจของรัฐบาลในการแก้ไขปัญหาความเดือดร้อนของประชาชน และหวังเป็นอย่างยิ่งว่าการเจรจาแก้ไขปัญหารายกรณีของสมัชชาคนจน อย่างเสมอหน้า จะดำเนินการไปได้ด้วยดี ภายในกรอบที่สมัชชาคนจนกำหนด คือ (1) รัฐบาลต้องเปิดการเจรจาแก้ไขปัญหาสมัชชาคนจน โดยมีองค์ประกอบด้วย ผู้แทนฝ่ายรัฐบาลกับผู้แทนสมัชชาคนจน(2) ให้มีการเจรจาแก้ไขปัญหาสมัชชาคนจนเป็นรายกรณีปัญหาตามที่สมัชชาคนจนเสนอ(3) ให้ส่งผลการเจรจาตามข้อ (2) เสนอคณะรัฐมนตรีให้ความเห็นชอบ
สมัชชาคนจน หวังรัฐแก้ปัญหาอย่างเสมอหน้า เทวัญ เผยผลหารือน่าพอใจ เล็งหาคนมีความรู้เข้ามาทำงานเพื่อแก้ไขปัญหา10 ต.ค.2562 ความคืบหน้าการเคลื่อนไหวของ สมัชชาคนจน ที่ชุมนุมข้างกระทรวงศึกษาธิการ
สมัชชาคนจน